jkorsvik/nowiki_second_scrape_merged huggingface dataset:
Borchgrevinkbreen

Borchgrevinkbreen er en stor isbre i Victory Mountains i Victoria Land, Antarktis. Den strømmer sørover mellom Malta Plateau og Daniell Peninsula, og deretter ut i Rosshavet som en flytende istunge, som utgjør den nordligste delen av Lady Newnes isbrem, ved Glacier Strait.Isbreen ble navngitt av New Zealand Geological Survey Antarctic Expedition (NZGSAE) 1957–58 etter Carsten E. Borchgrevink, leder av Southern Cross-ekspedisjonen 1898–1900. Borchgrevink besøkte området i februar 1900 og var den første som observerte sjøsiden av breen.


== Referanser ==
Patrick Yetman

Patrick Yetman (født 16. november 1980 i St. John’s, Newfoundland) er en profesjonell canadisk ishockeyspiller som har spilt for Södertälje SK i Sverige.
I Norge er han mest kjent for sitt spill for Storhamar Dragons hvor han spilte i 2005/06 og scoret 46 mål på 50 kamper i serie- og sluttspill. Han scoret også i 14 kamper på rad og noterte seg for målpoeng i 19 kamper på rad, begge er klubbrekord i Storhamar.Den gode sesongen ble lagt merke til og han ble kåret til månedens spiller i Europa for januar 2006 av nettstedet Eurohockey.net. Han fikk også en try-out kontrakt med NHL-laget Vancouver Canucks den påfølgende sesongen og spilte fire kamper for deres farmerlag, før han returnerte til europeisk hockey og spilte resten av sesongen for finske Pelicans.
I 2007 signerte han for Modo i den svenske Elitserien. På grunn av artistskattregler som forhindret ham i å være i Sverige i mer enn seks måneder av et kalenderår, ble han lånt ut til Storhamar og spilte 11 kamper i begynnelsen av sesongen før han tilsluttet seg Modo. Også året etter spilte han for Storhamar på et tilsvarende utlån og spilte åtte kamper før han returnerte til Modo.Sesongen 2009-10 spilte han for Södertälje SK i Sverige.


== Referanser ==


== Eksterne lenker ==
(en) Patrick Yetman – Eurohockey.com 
(en) Patrick Yetman – Hockeydb.com 
(en) Patrick Yetman – Eliteprospects.com 
Spillerprofil hos dragons.no
Piotr Małachowski

Piotr Małachowski (født 7. juni 1983, Żuromin, Masoviske voivodskap) er en polsk diskoskaster. Małachowski vant gull i EM 2010 etter å ha tatt sølv i OL 2008 og VM 2009.


== Idrettskarriere ==
Małachowski debuterte i seniormesterskap med 6.-plass i EM 2006, men skuffet i finalen i VM 2007 og ble klart sist med 60,77. I 2008-sesongen hadde han stabilisert seg på større lengder, og i OL i Beijing vant han kvalifiseringen og tok tidlig ledelsen i finalen. Gerd Kanter gikk imidlertid forbi i fjerde omgang, og Małachowski klarte ikke å forbedre seg. Małachowski ble også slått av Kanter i sesongfinalen i Stuttgart.
I VM 2009 skjedde noe lignende; Małachowski ledet gjennom hele konkurransen og satte polsk rekord to ganger, siste gang med 69,15 m, men tyske Robert Harting presterte sitt beste kast og degraderte polakken til sølvplass. Małachowski hadde tidligere i sesongen slått Harting i lag-EM, men på klart svakere lengder.
I 2010-sesongen var Małachowski verdens beste kaster, selv om han ikke fikk det lengste kastet i sesongen. Han vant gull i EM 2010 etter at hans tidlige kast på 68,87 m, mesterskapsrekord i EM, holdt til ledelse – Harting hadde seks kast lenger enn Małachowskis nest beste, men kom aldri lengre enn 68,47. Etter EM var han noe svakere, og endte med tre seire i Diamond League, men vant likevel sammenlagt etter andreplass i finalen i Zürich. Han satte også polsk rekord (gyldig per 29. august 2010) med 69,83 i Gateshead. Małachowski hadde imidlertid tre tap for Harting; i lag-EM og i to Diamond League-stevner,
Han tok sølv i Sommer-OL 2016.


== Referanser ==


== Eksterne lenker ==
(de) Piotr Małachowski – Munzinger Sportsarchiv 
(en) Piotr Małachowski – Olympics.com 
(en) Piotr Małachowski – Olympic.org 
(en) Piotr Małachowski – Olympedia 
(en) Piotr Małachowski – Sports-Reference (OL-resultater – arkivert) 
(en) Piotr Małachowski – databaseOlympics.com (arkivert) 
(pl) Piotr Małachowski – Polens olympiske komité 
(en) Piotr Małachowski – World Athletics 
(en) Piotr Małachowski – Diamond League 
(en) Piotr Małachowski – Track and Field Statistics
Mo Farah

Mohammed «Mo» Farah (somali: Maxamed Faarax, arabisk: محمد فرح) (født 23. mars 1983 i Mogadishu, Somalia) er en britisk internasjonal friidrettsutøver av somalisk opprinnelse. Han har den britiske rekorden på 10 000 meter og den britiske innendørsrekorden på 3000 meter. Han er gift med Tania Nell, og har fem barn.
Farah har sølv fra 5000 meteren under EM i friidrett 2006 i Göteborg og gull fra Innendørs-EM i Torino i 2009, i tillegg til at han er europamester både for lag og individuelt i terrengløp. Han vant 10 000 meter og 5000 meter under EM i friidrett 2010 i Barcelona.
Under Sommer-OL 2012 i London på hjemmebane vant Farah gull både på 5.000 meter og 10.000 meter.Han fikk bronse ved VM i halvmaraton 2016, som ble arrangert i Cardiff. Samme år deltok han ved Sommer-OL 2016 i Brasil, og vant der både 5000 og 10 000 meter.
Den 7. oktober 2018 satte han europeisk rekord på maraton da han vant Chicago Marathon med tiden 2:05:11.I dronningens nyttårsliste for 2013 ble han utnevnt til kommandør (CBE) av Den britiske imperieordenen. Nyttårsaften 2016 ble Farah utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.
Den 4.september 2020 satte han ny verdensrekord på 1 times løp med 21330 meter


== Utmerkelser ==
2011 - BBC Sports Personality of the Year Award


== Referanser ==


== Eksterne lenker ==
(en) Offisielt nettsted 
(en) Mo Farah – kategori av bilder, video eller lyd på Commons 
(de) Mo Farah – Munzinger Sportsarchiv 
(en) Mo Farah – Olympics.com 
(en) Mo Farah – Olympic.org 
(en) Mo Farah – Olympedia 
(en) Mo Farah – Sports-Reference (OL-resultater – arkivert) 
(en) Mo Farah – Storbritannias olympiske komité 
(en) Mo Farah – Commonwealth Games Federation 
(en) Mo Farah – World Athletics 
(en) Mo Farah – Power of 10 
(en) Mo Farah – Diamond League 
(en) Profil hos British Olympic Association
Bot og bedring (album)

Bot og bedring er et musikkalbum med Olav Stedje, utgitt i 1995.


== Sporliste ==
«Gi dei bot»
«Tenn eit lys»
«Alle ting eg ser»
«Still»
«Når ein morgon gryr»
«Pusekatt»
«Når natta fell på»
«Så er det gjort»
«Gjort er gjort»
«Sove no»


== Eksterne lenker ==
(en) Bot og bedring på Discogs 
(en) Bot og bedring på Spotify
Samuel Trevor Francis

Samuel Trevor Francis (født 19. november 1834, død 28. desember 1925) var en engelsk foreningmann og salmedikter.


== Liv og virke ==
Han ble født i 1834 i en landsby nord for London. Hans far var en handelsmann og kunstner og flyttet familien til Hull ved den engelske kysten. Som barn ble han glad i poesi og utviklet også en lidenskap for musikk. Han ble med i kirkekoret da han var ni år. Menighetsmessig var han tilknyttet Plymouth Bretheren, og han var engasjert som musikalsk leder da evangelistene D.L Moody og I.D. Sankey besøkte London i 1870-årene. Salmene hans ble publisert i aviser og andre magasiner, og ble utgitt i bøkene Gems from the Re­vised Ver­sion, with Po­ems i 1891 og O the Deep, Deep Love of Je­sus, and Other Po­ems som kom ut i 1926, året etter hans død.
I Norsk Salmebok og Norsk salmebok 2013 er han representert med en salme.


== Litteratur ==
Aasmundtveit, Anne Kristin (1995): Biografisk leksikon til Norsk Salmebok og Norsk Koralbok, Verbum forlag, Oslo. ISBN 82-543-0573-0 Side 108.


== Eksterne lenker ==
Oppføring på Hymntime.com
Oppføring på Songsandhymns.org
Leonard Gudmundsen

Leonard Gunelius Gudmundsen (født 24. oktober 1924 i Harstad, død 30. juli 1990) var en norsk salmedikter, komponist og evangelist. Han skrev tekst til over 1600 sanger, og melodien til rundt halvparten av disse. Han skrev boken Glem ikke alle hans velgjerninger som kom ut i 1985 og i nytt opplag i 1989. Det har også blitt utgitt to plater med hans sanger på, Tenk for en jubel og Hjemme i himlen som kom ut i 2007. Han var tilknyttet Indremisjonen i over 40 år som forkynner.
Gudmundsen er representert med sangen «Hjemme i himlen» i Salmer 1997 og Norsk salmebok 2013.
Han var far til NRK-mannen Helge Gudmundsen.
I’m a Bluesman

I'm a Bluesman er et musikkalbum med Reidar Larsen, utgitt i 1982.


== Sporliste ==
«I'm a Bluesman» (Juke Boy Bonner)
«Face in the Crowd» (Brownie McGhee)
«W.P.A Blues» (Casey Bill Weldon)
«Me and My Chaffeur Bluse» (Memphis Minnie)
«Hard Pill to Swallow» (Champion Jack Dupree)
«Honky Tonk Train» (Meade Lux Lewis)
«Sweet Home Chicago» (Robert Johnson)
«Have You Ever Been All Alone» (Champion Jack Dupree)
«Big Fat Mama» (Champion Jack Dupree)
«I Can Tell By the Way You Smell» (Walter Davis)
«How Long Blues» (Memphis Slim)


== Medvirkende ==


=== Musikere ===
Reidar Larsen - sang, piano, munnspill, skarp- og stortromme, hi-hat, produsent
Kjell Arne Jensen - bassgitar, stortromme, cymbaler, tamburin, hi-hat, kor, produsent
Helge Runde - gitarer/kor på I'm a Bluesman, Hard Pill to Swallow, Sweet Home Chicago, Have You Ever Been All Alone, Big Fat Mama
Raymond Lind - trommer på I'm a Bluesman, Me and My Chaffeur Blues, Hard Pill to Swallow, Sweet Home Chicago, Have You Ever Been All Alone, Big Fat Mama
Hans Christian Hansen - skarptromme/bjelle på Face in the Crowd, Honky Tonk Train, Sweet Home Chicago, cabasa/hi-hat på I Can Tell By the Way You Smell
Rolf Oanes - trommer på W.P.A. Blues, Honky Tonk Train
Geir Samsonsen - gitar på W.P.A. Blues, Honky Tonk Train


=== Øvrige ===
Bjørn Eie - lydtekniker
Ola Selvær - lydtekniker
Trond Sigvaldsen - fotograf
Terry Nilssen-Love - coverdesign


== Eksterne lenker ==
I'm a Bluesman
You Don’t Have to Be Black to Be Blue

You Don't Have to Be Black to Be Blue er et musikkalbum med Reidar Larsen, utgitt i 1987.


== Sporliste ==
«Christina» (Bob Shad/Brownie McGhee)
«Little Lonely Girl» (Memphis Slim)
«Blue Baby» (Tony Burton/Reidar Larsen)
«Crawdad Hole» (Trad.arr. Reidar Larsen)
«Blondes, Brunettes and Redheads» (Tony Burton/Reidar Larsen)
«Blue News» (Tony Burton/Reidar Larsen)
«Mr. Blues Is Coming to Town» (Willie Nix/Henry Glover)
«Hole In the Wall» (Tony Burton/Reidar Larsen)
«You Don't Have to Be Black to Be Blue» (Tony Burton/Reidar Larsen)
«Living On a Line» (Tony Burton/Reidar Larsen/Geir Samsonsen)
«She Felt Too Good» (Jimmy McCracklin)
«All Night Man» (Tony Burton/Reidar Larsen)
«Swanee River Boogie» (Stephen Foster/arr. Larsen/Witham/Dixon/Martin)
«I'm a Bluesman» (Juke Boy Bonner)


== Medvirkende ==


=== Musikere ===
Reidar Larsen - sang, piano, keyboard, munnspill, produsent, låtskriver
Torkild Viig - bass, keyboard, produsent
Geir Samsonsen - gitar, låtskriver
Per Vervik - trommer, perkusjon
Dennis Otone - saksofon på Mr. Blues Is Coming to Town
Rita Eriksen - sang
Knut Stensholm - kor, omslagsdesign
Magne Høyland - kor


=== Øvrige ===
Skjalg Omdal - fotograf
Tony Burton - låtskriver, omslagsdesign


== Eksterne lenker ==
You Don't Have to Be Black to Be Blue
Marius Hansen

Denne artikkelen er om plateprodusenten. For artikkelen om den danske turneren se Aage Marius Hansen.Marius Hansen (født 2. november 1974 i Oslo, død 27. januar 2020) var en norsk musikkprodusent, musiker og lyddesigner.
Hansen har produsert en rekke låter på VG-lista Topp 20, blant annet for Infinity 
og Shortcut. Han gikk også under pseudonymer som Ari, X-Man og Dr. Rhythm.I utlandet har nok Hansen hatt størst suksess med låter på samleplater som Cafe Del Mar og plateselskapene Hed Kandi og Ministry Of Sound, i tillegg til topp ti-plasseringer på hitlistene i både Belgia og Japan. Han har også produsert og gjort remixer for multinasjonale selskaper som EMI, Sony BMG Music Entertainment og Universal Music Group.
Som ene halvdel av prosjektet Ari Thunda opptrådte Hansen i 1997 på releasekonserten for The Prodigys The Fat of the Land. Samme år og året etter entret duoen hovedscenen på Hyperstate i Oslo Spektrum og København. I 1998 ga de ut Licenced To Dance med tidligere stortingsrepresentant Hallgrim Berg. Låta «Trip Berg» nådde en åttendeplass på DJ Magazines Big Beat Chart, mens «Grim Berg» hadde høy rotasjon på MTV i som Party Zone og Nordic Top 5.
Marius Hansen var nesten blind og innehaver av selskapet Blindfolded Productions. Han har komponert musikk til et hundretalls vignetter, jingler og reklame for både TV og radio, blant annet Dagsnytt, Sportsrevyen, Debatten, Radioresepsjonen, Min idrett, P3morgen, Nasjonal minnekonsert 22.7.12, Valg 2013 og Valg 2015, Verdens Rikeste Land, Lørdagsrådet, Lisenskontrolløren, de olympiske leker og diverse VM-sendinger. Hansen står dessuten bak P3 Gull mashup 2016. Han har vunnet to gull i prestisjetunge New York Festivals International Radio Programming and Promotion Awards, Fagprisen i reklamefilmkåringen Gullbranson to ganger og Prix Radio ni ganger.


== Utmerkelser ==
Gull i Best Program/Series Promotion og Best Editing, New York Festivals International Radio Programming and Promotion Awards, 2010 og 2017
Vinner av Fagprisen, Gullbranson, 2012 og 2017
Gull i Best use of Music or Sound Design in a Promo, Eurovision Connect, 2013
Vinner av Årets promo, Prix Radio, 2008, 2010, 2011, 2013, 2014, 2015, 2016, 2017 og 2019 (NRK Sport)
Vinner av Beste promo, RadioAssistant.com Hall of Fame
Vinner av NM i rock som trommeslager i bandet Safe N' Sound, 1992


== Referanser ==
Camberwell (andre betydninger)

Camberwell er et distrikt i London i Storbritannia.
Det kan også være:

Camberwell (New South Wales) i Australia
Camberwell (Victoria) i Australia
Barndomshjemmet

«Barndomshjemmet» er en slagermelodi komponert av amerikaneren Paul Dresser. Den norske sangteksten er skrevet av Magnus Brostrup Landstad. Originalteksten til Dressers melodi bar tittelen «On the Banks of the Wabash, Far Away».
Landstad skrev sangteksten på begynnelsen av 1900-tallet. Han kalte den først for «Fjorden der hjemme». «Barndomshjemmet» er godt kjent i Sverige også, og er innspilt på en rekke plater med såvel norske som svenske artister.
Den norske versjonen er innspilt på platen Frem fra Glemselen kap. 5 med Helge Borglund, og på Frem fra Glemselen kap.20 med Anne Nørdsti. Sissel Kyrkjebø sang Barndomshjemmet i TV-programmet Husker du? på NRK i 1984, og sangen er også å finne på hennes cd De beste, 1986–2006 fra 2006.


== Referanser ==


== Kilder ==
Viser på vandring, av Per Johan Skjærstad, Aschehough 1978


== Eksterne lenker ==
Sissel Kyrkjebø fremfører Barndomshjemmet i Husker du? (1984)
Den grønne lunden

«Den grønne lunden» er en meget gammel skillingsvise, skrevet på begynnelsen av 1700-tallet. Den skal ha sitt opphav fra Trysil, og i enkelte trykk blir jenta kalt for Karina forteller Per Johan Skjærstad som bakgrunnsstoff på platen hvor visa er innspilt: Frem fra Glemselen kap. 5 med Rita Engebretsen.


== Teksten ==
Jeg gikk meg ut i den grønne lunden det var så herlig den sommerstunden,småfugler kvitrede og blomster duftede, det var så herlig en sommerkveld.
Og mens jeg gikk der omkring og vandret da møtte meg og en vakker flamme,med øyne brune med lokker sorte, med røde kinner, ja hun var skjønn.
Jeg hilste så på den vakre terne: God aften går du så sent alene,og tilgi meg om jeg deg spørger om du vil følge meg i skogen grønn.
Å ja, min herre det kan jeg gjerne, jeg er så bange for å gå alene,og nå jeg venter han min hjertens kjære at han skal være hos meg i kveld.
Og mens vi gikk der igjennom lunden da hørtes det og i samme stunden,et skudd fra skogen og den skjønne terne hun segnet død ved min side om.
En kule satte han seg for brystet og døde så i det han styrtet,og døden fant han i den samme stunden i den grønne lunden hos sin hjertens kjær.
Ja, sådan går det til her i livet man spiller på det som man har givet,men vokt da deg du min lille venn at du ikke gir samme ja igjen.
Christoph Wolff

Christoph Wolff (1940–) er en tysk musikkviter.
Wolff er direktør ved Bach-Archivet i Leipzig, underviser ved Harvard University i Cambridge,  Massachusetts og innehar et æresprofessorat ved Albert-Ludwigs-Universität Freiburg. 
Wolff er særlig kjent for sine verk om Johann Sebastian Bachs liv og musikk. Han gjenoppdaget enkelte av Bachs verker (framfor alt Neumeister-koralene) som har vært helt ukjente eller regnet som tapt, og bidro i stor grad til at Sing-Akademie zu Berlins arkiver som forsvant på slutten av den andre verdenskrig ble gjenfunnet i Kiev i 1999, og at de i 2001 ble levert tilbake til Berlin.


== Publikasjoner ==
Wolff, Christoph (2001). Johann Sebastian Bach: The Learned Musician. W. W. Norton & Company. ISBN 0393322564. 
Wolff, Christoph (2001). BACH: Essays on His Life and Music. Harvard University Press. ISBN 0674059263. 
Wolff, Christoph: Mozarts Requiem. Geschichte, Musik, Dokumente. Mit Studienpartitur. Bärenreiter, Kassel 1991, 4. korr. opplag 2003, ISBN 3-7618-1242-6.


== Referanser ==


== Eksterne lenker ==
(en) Christoph Wolff på Internet Movie Database
Fangens sang

«Fangens sang» er en skillingsvise skrevet i 1890. Den var veldig populær på 1920-tallet blant gatemusikanter. Den har en noe «utradisjonell» melodi til å være skillingsvise, forteller Per Johan Skjærstad på platen hvor visa er innspilt på Frem fra Glemselen kap. 5 med Helge Borglund.


== Teksten ==
Alt er stille dagens dis forsvinner,himmelns stjerner funkler i det blå,kun en enslig månestråle finnerveien inn til fangens celle kald og grå.På den stenhårde benk vender seg en søvnløs mann,i sin feberfantasi hvisker han.REF: Er det for sent for meg å dra tilbake,til det som en gang var mitt barndomshjem,et liv i frihet må jeg nå forsake,og barndomsminner om mor dukker frem.
Men når en gang straffen min er ommevil jeg gjerne bli en ærlig mann,og til barndomshjemmet vil jeg kommeog da får jeg glemme fortiden om jeg kan.Jeg vet godt kjære mor at du tilgir meg alt,vil de andre si det samme om det gjaldt.
Ingen bok er meg så kjær

«Ingen bok er meg så kjær» er opprinnelig en engelsk vise, skrevet i 1877 av M. B. Williams, med melodi av C. D. Tillmann. 
I Norge ble sangen kjent i 1926, med nynorsk tekst av Anders Hovden, men det skal også ha funnes en oversettelse på begynnelsen av 1900-tallet. Den er spilt inn på en rekke plater, blant annet Frem fra Glemselen kap. 5 med Helge Borglund.
En innspilling med Lapp-Lisa var i mange år gjenganger i Ønskekonserten i NRK.


== Teksten ==
Ingen bok er meg så kjær, som min moders bibel er,hennes tårer, hennes merker går ei ut.Den er slitt og gammel nu, men jeg kommer godt i hu,da hun tok meg på sitt fang og ba til Gud.REF: Gamle bok, kjære bok, du meg minner om det dyrebare blod.Mere kjær fra år til år du meg bliver når jeg går, på den trange vei som opp til himmelen når.
Som en sikker støttestav i min moders hånd den var,og et våpen da hun troskampen stred.Om en tårevætt og slitt den er stor i minnet mitt,den forteller om min frelsers blod og sved.
Disse løfter, disse ord i den gamle, gamle bok,har forjaget angstens tunge skyer bort.De har holdt i prøvens stund, de har holdt i dødens blund,de vil holde når jeg står for himmelens port.
Å, hvor godt jeg minnes mor da hun gav meg livets ord,ba meg leve som en Josef for min Gud.Mose er på hennes grav, men den bibel hun meg gavskinner enn den dag mitt eget lys går ut.


== Eksterne lenker ==
Gode gamle viser frem fra glemselen. Oslo: Gyldendal. 1982. ISBN 8205140693.
DS «Sjøgutten»

DS «Sjøgutten», også kjent som DS «Lars Lea» og DS «Skovdal», var et lasteskip bygget ved R. O. Hærem, Sandviken, Stavanger Hun ble levert til E. Berentsen med flere 1891. Sjøgutten ble Lauritz Klosters første skip da han i 1906 kjøpte skipet for 55.000,- kroner.


== «Sjøgutten» ==
1891: Levert som «Sjøgutten» for E. Berentsen med flere, Stavanger.
1892: september: Solgt til D/S Sjøguttens Rederi ved Sigval Bergesen, Stavanger.
1905: 7. februar: Grunnstøtte og sank i Moldøsundet på reise Fredrikstad til Ålesund. Vraket hevet og overtatt av Brødrene Anda for reparasjon.
1905: juli: A/S Sjøgutten ved Brødrene Anda, Stavanger.
1905: oktober: Solgt til A/S Sjøgutten ved A. O. Lindvig, Kragerø.
1906: desember: Solgt til D/S A/S Sjøgutten ved Lauritz Kloster, Stavanger. Kjøpesum kr. 55.000,-
1912: oktober: Solgt til A/S D/S Sjøgutten ved Adolf Andersen, Bergen.
1914: 21. september: Stoppet av HMS «Endymion» i Nordsjøen, nordøst av Peterhead, for kontroll av dokumenter og last.


== «Lars Lea» ==
1915: juni. Solgt til A/S D/S Lars Lea ved E. Grant Lea, Bergen. Omdøpt «Lars Lea».


== «Skovdal» ==
1915: november: Solgt til A/S Skovdal ved Brødrene Olsen, Stavanger. Omdøpt «Skovdal».
1916: januar: Solgt til D/S A/S Skovdal ved P. Ant. Larsen, Kristiania.
1917: 27. januar: Grunnstøtte og sank ved Farne Island, på østkysten av England. Skipet var på reise fra Middlesbrough til Skien med salt.


== Kilder ==
«D/S Sjøgutten». Lillesand sjømannsforening. Besøkt 26. januar 2019. 
HMS «Endymion» Logg
HMS «Endymion» Logg
Sønderborg slott

Sønderborg slott er et bygningsanlegg som ligger i Sønderborg i Sønderjylland i Danmark. 
Slottet ble grunnlagt av Valdemar den store rundt 1160som ledd i det danske rikes forsvar mot vendernes herjinger. På 1300- og 1400-tallet ble forsvarsanlegget bygget ut til en sterk middelalderborg og den var skiftevis i de danske kongenes og de slesvigske hertugenes besittelse.
I pinsen 1340 ble junker Valdemar, den senere Valdemar Atterdag, gift på slottet med hertug Valdemar av Sønderjyllands søster prinsesse Helvig. Dette var et viktig ledd i hans utnevnelse til konge senere samme år.Sønderborg slott var et av landets sterkeste borger og ble derfor valgt til fengsel for den avsatte danske kongen Christian II i 17 år mellom 1532 og 1549. Senere ble borgen bygget om til slott med Sønderborg slottskapell, en luthersk fyrstekirke i renessansestil og den første i Norden. 
Dronning Dorothea, enken etter Christian III, overtok  byen og slottet som en del av sitt enkegods i 1559. Etter hennes død overtok hertug Hans den yngre 1571 Sønderborg. 
Fra begynnelsen av 1600-tallet var Sønderborg slott under den danske krone og i 1764 ble det overdratt til hertugene av Augustenborg. Etter lange perioder med forfall og kriger ble slottet bygget om i barokkstil i perioden 1718-22. Denne ombyggingen ble iverksatt etter initiativ av Frederik IV.Under Napoleonskrigene og de to slesvigske krigene i 1848 og 1850, treårskrigen og 1864-krigen (andre slesvigske krig), var slottet lasarett. 
Etter det danske nederlaget i 1864 ble Slesvig innlemmet i Preussen og Sønderborg slott ble benyttet som prøyssisk infanterikaserne fra 1867.


== Museum og nyere restaurering ==
Etter gjenforeningen i 1920 overtok den danske stat slottet, som kom til å inneholde museum for den sønderjyske historie. Museet var åpnet noen år tidligere, i 1908.Slottet har lokalhistoriske samlinger fra middelalderen til i dag med hovedvekt på de slesvigske krigene 1848-1850 og 1864. I tillegg viser museet utstillinger om sjøfart, tekstil, håndverk og har en mindre kunstsamling med verker av fremtredende sønderjyske malere gjennom tidene.
Slottsanlegget gjennomgikk en omfattende restaurering i 1964-1973 og utseendet ble tilbakeført til slik det hadde vært i 1726.
Slottet ble fredet i 1921, fredningen omfatter selve slottet og tre andre bygninger.


== Referanser ==


== Eksterne lenker ==
(mul) Offisielt nettsted 
(en) Sønderborg Slot – kategori av bilder, video eller lyd på Commons 
(en) Sønderborg Slot – galleri av bilder, video eller lyd på Commons 
Sønderborg slott